ढोली व साहेबगंज के बागों से संग्रहित की गई लीची : यूनिक फूड्स के प्रोपराइटर आलोक केडिया ने बताया कि राष्ट्रपति व प्रधानमंत्री को भेजने के लिए ढोली व साहेबगंज तथा उद्यान रत्न भोलानाथ झा के झपहां स्थित बाग से लीची संग्रहित की गई। गुणवत्ता व उत्कृष्टता का विशेष ध्यान रखा गया है। कंपनी के विशेषज्ञों की देखरेख में लीची की तुड़ाई कराई गई। पैकिंग के समय भी तापमान का ध्यान रखा गया। इसकी बेहतर व वैज्ञानिक तरीके से ढाई-ढाई किलो के एक हजार विशेष पैकेट बनाए गए थे। विशेष पैकिंग करा इसे कंपनी के फ्रीजर वैन से राष्ट्रपति व प्रधानमंत्री भवन के लिए रवाना किया गया है।